ജനങ്ങള് റോഡിന്റെ സംരക്ഷകരായി മാറണം: മന്ത്രി മുഹമ്മദ് റിയാസ് മേലുകാവ്: റോഡ് നിര്മാണത്തില് ഗുണനിലവാരം ഉറപ്പാക്കുന്നതിനുള്ള ശാശ്വത പദ്ധതികളാണു സര്ക്കാര് നടപ്പാക്കിവരുന്നതെന്നും ജനങ്ങള് റോഡിന്റെ സംരക്ഷകരായി മാറണമെന്നും പൊതുമരാമത്ത് വകുപ്പുമന്ത്രി മുഹമ്മദ് റിയാസ് പറഞ്ഞു. മേലുകാവ് ഇലവീഴാപൂഞ്ചിറ റോഡിന്റെ നവീകരണ പ്രവര്ത്തനങ്ങളുടെ ഉദ്ഘാടനം ഓണ്ലൈനിലൂടെ നിര്വഹിച്ചു പ്രസംഗിക്കുകയായിരുന്നു മന്ത്രി. റോഡുകള്ക്കു തുടര്ച്ചയായി അറ്റകുറ്റപ്പണികള് ഉണ്ടാകുംവിധമുള്ള നിര്മാണരീതി അവസാനിപ്പിക്കുമെന്നും മന്ത്രി പറഞ്ഞു. മേലുകാവ് റവ. ഹെന്റി ബേക്കര് ജൂണിയര് മെമ്മോറിയല് പാരീഷ് ഹാളില് നടന്ന ചടങ്ങില് മാണി സി. കാപ്പന് എംഎല്എ അധ്യക്ഷത വഹിച്ചു. തോമസ് ചാഴികാടന് എംപി മുഖ്യപ്രഭാഷണം നടത്തി. സിഎസ്ഐ ഈസ്റ്റ് കേരള മഹായിടവക ബിഷപ് വി.എസ്. ഫ്രാന്സിസ്, പഞ്ചായത്ത് പ്രസിഡന്റ് ടി.ജെ. ബെഞ്ചമിന്, ഈരാറ്റുപേട്ട ബ്ലോക്ക് പഞ്ചായത്ത് പ്രസിഡന്റ് ബിന്ദു സെബാസ്റ്റ്യന്, ജില്ലാ പഞ്ചായത്തംഗം ഷോണ് ജോര്ജ്, മേലുകാവ് പഞ്ചായത്ത് വികസനകാര്യ സ്റ്റാന്ഡിംഗ് കമ്മിറ്റി ചെയര്പേഴ്സണ് പ്രസന്ന സോമന്, ബ്ലോക്ക് പഞ്ചായത്തംഗം മറിയാമ്മ ഫെര്ണാണ്ടസ്, ഷീബാമോള് ജോസഫ്, ഷൈനി ബേബി, അനൂപ് കെ. കുമാര്, ടി.സി. ഷാജി, സണ്ണി മാത്യു, ജോയി സ്കറിയ, ജയിംസ് മാത്യു തെക്കേല്, ബിജു ജോസഫ്, അരുണ്ദേവ്, റവ. ജോണി ജോസഫ്, ഫാ. ജോര്ജ് കാരംവേലില്, പി.എസ്. ഷാജി, കെ.എസ്. ബിനു, പൊതുമരാമത്തുവകുപ്പ് അസിസ്റ്റന്റ് എക്സിക്യൂട്ടീവ് എന്ജിനിയര് ടി.കെ. സന്തോഷ് കുമാര് തുടങ്ങിയവര് പ്രസംഗിച്ചു.